Հանդիսույթին հրավիրված էր Վիրահայոց թեմի «Հայարտուն» կրթամշակութային և երիտասարդական կենտրոնը (ղեկավար՝ Եվգենյա Մարկոսյան): Տարբեր ազգերի մշակույթը ներկայացնող համերգային ծրագրում, ի թիվս թբիլիսաբնակ տարբեր ժողովուրդների մշակութային նմուշների, ընդգրկված էին նմուշներ հայկական հնագույն մշակույթից: Դրանք էին ազգագրական պարերի շարանը «Տարոն» պարային համույթի կատարմամբ՝ պարուսույց Սուրեն Աբրամյանի ղեկավարությամբ և գուսան Շահենի երգերի շարանը՝ դուդուկի խմբի և դհոլի նվագակցությամբ՝ Իվանե Մկրտչյանի և Ռոբերտ Կաշավանիձեի գլխավորությամբ: Հայկական պարն ու նվագը հանդիսատեսի կողմից ընդունվեց ջերմ ծափահարություններով: